SONIC มั่นใจรายได้ปี 64 โต! รุกตลาดฯตปท. เตรียมปิดดีล M&A ในฮ่องกง-สิงคโปร์ปีนี้
SONIC มั่นใจรายได้ปี 64 โต! รุกตลาดฯตปท. เตรียมปิดดีล M&A ในฮ่องกง-สิงคโปร์ปีนี้
SONIC มั่นใจรายได้ปี 64 โต! รุกตลาดฯตปท. เตรียมปิดดีล M&A ในฮ่องกง-สิงคโปร์ปีนี้
16 มี.ค. 2564

นายสันติสุข โฆษิอาภานันท์ ประธานเจ้าหน้าที่บริหาร บริษัท โซนิค อินเตอร์เฟรท จำกัด (มหาชน) หรือ SONIC เปิดเผยว่า บริษัทมีความสนใจขยายฐานธุรกิจไปยังต่างประเทศเพิ่มขึ้น เพื่อรองรับการเติบโตของธุรกิจโลจิสติกส์ที่จะเพิ่มขึ้นในอนาคต โดยขณะนี้อยู่ระหว่างการศึกษาและมองหาโอกาสที่จะซื้อกิจการต่างประเทศในลักษณะ M&amp;A บริษัทในเกาะฮ่องกงและในประเทศสิงคโปร์ เนื่องจากเป็นศูนย์กลางการค้าและขนส่ง รวมทั้งมีอัตราการเติบโตสูง ซึ่งคาดว่าจะสามารถสรุปดีลซื้อกิจการได้ภายในปีนี้ จากเดิมที่บริษัทคาดการณ์ว่าจะได้ข้อสรุปในช่วงปีที่ผ่านมา แต่เกิดสถานการณ์แพร่ระบาดโควิด-19 ทำให้แผนการซื้อกิจการล่าช้าออกไป
ส่วนแนวโน้มผลการดำเนินงานในปี 2564 บริษัทยังมั่นใจว่าธุรกิจโลจิสติกส์ ยังมีการเติบโตที่ดีต่อเนื่องจากปี 2563 เนื่องจากขณะนี้ทั่วโลกรวมทั้งประเทศไทยเริ่มมีการฉีดวัคซีนป้องกันการแพร่ระบาดของโควิด-19  ส่งผลให้สถานการณ์เริ่มคลี่คลายไปในทางที่ดีขึ้น
อย่างไรก็ตาม ที่ผ่านมาถึงแม้ว่าธุรกิจโลจิสติกส์จะมีปัญหาได้รับผลกระทบจากการขาดแคลนตู้คอนเทนเนอร์  จนส่งผลให้ราคาตู้คอนเทนเนอร์ปรับตัวเพิ่มขึ้นเป็นเท่าตัว แต่ทางบริษัทฯ ไม่ได้รับผลกระทบจากปัญหาดังกล่าว เนื่องจากบริษัทฯ มีความร่วมมือทางธุรกิจที่ดีกับสายการเดินเรือต่างประเทศมายาวนาน ทำให้ไม่มีปัญหาเรื่องการขาดตู้คอนเทนเนอร์สามารถรองรับให้บริการลูกค้าประจำได้ในทุกอุตสาหกรรมและคาดว่าปัญหาการขาดแคลนตู้คอนเทนเนอร์จะคลี่คลายไปในทิศทางที่ดีขึ้นในไตรมาสที่ 2 ของปีนี้
สำหรับในช่วง 2 ปีนี้ (ปี 64-65) บริษัทได้เตรียมวงเงินประมาณ 500 ล้านบาท เพื่อรองรับการปล่อยสินเชื่อรถหัวลากให้กับพันธมิตร ภายใต้โมเดลโลจิสซิ่ง(โลจิสติกส์+ลิสซิ่ง) โดยปีนี้ตั้งเป้าปล่อยสินเชื่อ 200 ล้านบาท ปี 2565 จะปล่อยสินเชื่อเพิ่มเป็น 300 ล้านบาท ซึ่งโมเดลดังกล่าวนอกจากจะทำให้บริษัทมีรารายได้จากอัตราดอกเบี้ยการปล่อยสินเชื่อแล้ว ยังจะช่วยต่อยอดการดำเนินงานหลักของกลุ่ม SONIC ให้เติบโตอย่างแข็งแกร่ง เพราะลูกค้าที่มาขอสินเชื่อรถหัวลากก็จะถือเป็นพันธมิตรทางธุรกิจ ซึ่งบริษัทจะมีงานขนส่งสินค้ารองรับให้กับลูกค้าที่มาขอสินเชื่อควบคู่ไปด้วย
 
 
 
 